CELEX: 32014R1145
Language: lt
Date: 2014-10-28 00:00:00
Title: 2014 m. spalio 28 d. Tarybos reglamentas (ES) Nr. 1145/2014, kuriuo panaikinamas Reglamentas (EB) Nr. 2488/2000, tęsiantis su p. Milosevic ir jo bendrininkais susijusių lėšų įšaldymą

29.10.2014   
            
            
               LT
            
            
               Europos Sąjungos oficialusis leidinys
            
            
               L 308/1
            
         TARYBOS REGLAMENTAS (ES) Nr. 1145/2014
   2014 m. spalio 28 d.
   kuriuo panaikinamas Reglamentas (EB) Nr. 2488/2000, tęsiantis su p. Milosevic ir jo bendrininkais susijusių lėšų įšaldymą
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2014 m. spalio 28 d. Tarybos sprendimą 2014/742/BUSP, kuriuo panaikinama Bendroji pozicija 2000/696/BUSP dėl tolesnio konkrečių ribojamųjų priemonių, nukreiptų prieš p. Milosevic ir su juo susijusius asmenis, taikymo (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               vadovaujantis Tarybos reglamentu (EB) Nr. 2488/2000 (2), visos lėšos ir kiti finansų ištekliai, laikomi už Jugoslavijos Federacinės Respublikos ribų ir priklausantys p. Milosevic bei su juo susijusiems fiziniams asmenims, turi būti įšaldyti, o tokios lėšos ir finansų ištekliai turi būti neprieinami to reglamento I priede išvardytiems asmenims bei tomis lėšomis jie neturi galėti naudotis;
            
         
               (2)
            
            
               Sprendimu 2014/742/BUSP Taryba panaikino Bendrąją poziciją 2000/696/BUSP (3). Taryba nutarė, kad nėra pagrindų toliau taikyti tas ribojamąsias priemones, nes bendrosios pozicijos priede išvardyti asmenys nebekelia grėsmės demokratijos įtvirtinimui;
            
         
               (3)
            
            
               todėl tikslinga nedelsiant panaikinti Reglamentą (EB) Nr. 2488/2000,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2488/2000 panaikinamas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Liuksemburge 2014 m. spalio 28 d.
      
         
            Tarybos vardu
         
         
            Pirmininkas
         
         G. L. GALLETTI
      
   
   
      (1)  Žr. šio Oficialiojo leidinio p. 99.
   
      (2)  2000 m. lapkričio 10 d. Tarybos reglamentas (EB) Nr. 2488/2000, tęsiantis su p. Milosevic ir jo bendrininkais susijusių lėšų įšaldymą ir panaikinantis Reglamentus (EB) Nr. 1294/1999 ir 607/2000 bei Reglamento (EB) Nr. 926/98 2 straipsnį (OL L 287, 2000 11 14, p. 19).
   
      (3)  2000 m. lapkričio 10 d. Tarybos bendroji pozicija 2000/696/BUSP dėl tolesnio konkrečių ribojančių priemonių, nukreiptų prieš p. Milosevic ir su juo susijusius asmenis, taikymo (OL L 287, 2000 11 14, p. 1).